CELEX: 32017R1533
Language: da
Date: 2017-09-08 00:00:00
Title: Kommissionens delegerede forordning (EU) 2017/1533 af 8. september 2017 om ændring af delegeret forordning (EU) 2017/1165 om midlertidige ekstraordinære støtteforanstaltninger for producenter af ferskner og nektariner i Grækenland, Spanien og Italien

9.9.2017   
            
            
               DA
            
            
               Den Europæiske Unions Tidende
            
            
               L 233/1
            
         KOMMISSIONENS DELEGEREDE FORORDNING (EU) 2017/1533
   af 8. september 2017
   om ændring af delegeret forordning (EU) 2017/1165 om midlertidige ekstraordinære støtteforanstaltninger for producenter af ferskner og nektariner i Grækenland, Spanien og Italien
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 219, stk. 1, sammenholdt med artikel 228, og
   ud fra følgende betragtninger:
   
               (1)
            
            
               Nogle medlemsstater og interesserede parter underrettede i perioden 3.-8. august 2017 Kommissionen om en alvorlig markedsforstyrrelse i fersken- og nektarinsektoren på grund af overproduktion og tilsvarende stor lagerbeholdning, navnlig i Grækenland, Spanien og Italien. Lagerbeholdningen af ferskner og nektariner i Spanien er på 87 000 tons, mens 50 % af fersknerne endnu ikke var høstet i begyndelsen af august. Lagerbeholdningen af ferskner og nektariner i Italien er på 130 000 tons, mens 30 % af produkterne endnu ikke er høstet.
            
         
               (2)
            
            
               Siden det russiske forbud mod import af frugt og grøntsager fra Unionen i 2014 har producenterne forsøgt at finde alternative eksportmarkeder. Eksporten til Hviderusland, der for nuværende er det største eksportmarked for ferskner og nektariner i høstperioden, er imidlertid faldet med 25 % siden 2015. Indvirkningen på eksporten er blevet endnu større siden den 1. juli 2017 efter indførelsen af sanitære og fytosanitære foranstaltninger fra lande, der er medlemmer af den Eurasiske Økonomiske Union, særligt Hviderusland. Eksport til tredjelande er derudover generelt vanskelig, da produktet er letfordærveligt.
            
         
               (3)
            
            
               Kombinationen af disse omstændigheder påvirker priserne. Ifølge de tilgængelige oplysninger svarer markedssituationen og især priserne meget til 2014-niveauet, hvor den russiske embargo blev indført.
            
         
               (4)
            
            
               Spanien og Italien har bekræftet, at producentorganisationerne allerede har gennemført kriseforebyggelses- og krisestyringsforanstaltningerne under deres operationelle programmer og anvendt de midlertidige ekstraordinære støtteforanstaltninger, der er fastsat i Kommissionens delegerede forordning (EU) 2017/1165 (2). Der er derfor ikke råderum til tilbagekøb af flere mængder fra markedet under de nuværende ordninger.
            
         
               (5)
            
            
               Den nuværende situation virker voldsomt forstyrrende for markedet i fersken- og nektarinsektoren, og denne situation eller dens virkninger på markedet vil formentlig fortsætte eller forværres, da de nuværende krisestyrings- og forebyggelsesforanstaltninger, der er tilgængelige i medfør af forordning (EU) nr. 1308/2013, synes utilstrækkelige.
            
         
               (6)
            
            
               Selv om denne markedsforstyrrelse kun indirekte hænger sammen med den russiske embargo, er det af praktiske grunde og forenklingshensyn hensigtsmæssigt at anvende den gældende ordning, der er fastlagt i delegeret forordning (EU) 2017/1165.
            
         
               (7)
            
            
               For at få en tilstrækkelig stabiliserende virkning på markedet bør de mængder af ferskner og nektariner, der er fastsat i delegeret forordning (EU) 2017/1165, tredobles for producenterne i Grækenland, Spanien og Italien.
            
         
               (8)
            
            
               Delegeret forordning (EU) 2017/1165 bør derfor ændres i overensstemmelse hermed.
            
         
               (9)
            
            
               For at opnå en umiddelbar virkning på markedet og bidrage til at stabilisere priserne i høstens højsæson bør denne forordning anvendes med tilbagevirkende kraft fra det tidspunkt, hvor Kommissionen formelt og i praksis fik meddelelse om situationen, nemlig den 3. august 2017 —
            
         VEDTAGET DENNE FORORDNING:
   Artikel 1
   Ændring af delegeret forordning (EU) 2017/1165
   Bilag I til delegeret forordning (EU) 2017/1165 erstattes af teksten i bilaget til nærværende forordning.
   Artikel 2
   Ikrafttræden og anvendelse
   Denne forordning træder i kraft på dagen for offentliggørelsen i Den Europæiske Unions Tidende.
   Den anvendes fra den 3. august 2017.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. september 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 347 af 20.12.2013, s. 671.
   
      (2)  Kommissionens delegerede forordning (EU) 2017/1165 af 20. april 2017 om midlertidige ekstraordinære støtteforanstaltninger for producenter af visse frugter (EUT L 170 af 1.7.2017, s. 31).
   
      BILAG
      »
            BILAG I
            
               Maksimale produktmængder pr. medlemsstat, jf. artikel 2, stk. 1
            
            
                        (Ton)
                     
                  
                        Medlemsstat
                     
                     
                        Æbler og pærer
                     
                     
                        Blommer
                     
                     
                        Appelsiner, klementiner, mandariner og citroner
                     
                     
                        Ferskner og nektariner
                     
                  
                        Belgien
                     
                     
                        21 845 
                     
                     
                         
                     
                     
                         
                     
                     
                         
                     
                  
                        Tyskland
                     
                     
                        1 615 
                     
                     
                         
                     
                     
                         
                     
                     
                         
                     
                  
                        Grækenland
                     
                     
                        680
                     
                     
                        4 165 
                     
                     
                        2 040 
                     
                     
                        16 065 
                     
                  
                        Spanien
                     
                     
                        1 955 
                     
                     
                        1 275 
                     
                     
                        14 110 
                     
                     
                        29 325 
                     
                  
                        Frankrig
                     
                     
                        3 060 
                     
                     
                         
                     
                     
                         
                     
                     
                         
                     
                  
                        Kroatien
                     
                     
                        510
                     
                     
                         
                     
                     
                        850
                     
                     
                         
                     
                  
                        Italien
                     
                     
                        4 505 
                     
                     
                        3 910 
                     
                     
                        850
                     
                     
                        7 140 
                     
                  
                        Cypern
                     
                     
                         
                     
                     
                         
                     
                     
                        3 060 
                     
                     
                         
                     
                  
                        Holland
                     
                     
                        5 865 
                     
                     
                         
                     
                     
                         
                     
                     
                         
                     
                  
                        Østrig
                     
                     
                        510
                     
                     
                         
                     
                     
                         
                     
                     
                         
                     
                  
                        Polen
                     
                     
                        75 565 
                     
                     
                        425
                     
                     
                         
                     
                     
                        510
                     
                  
                        Portugal
                     
                     
                        935
                     
                     
                         
                     
                     
                         
                     
                     
                         
                     
                  «